[{"text_idx": "#000000", "text": "Sotsiaalse innovatsiooni olemus ja mo\u0303ju u\u0308hiskonnale\nU\u0308levaade sotsiaalse innovatsiooni o\u0308kosu\u0308steemist Eestis\nMo\u0303ju rahastamine ja toetavad ressursid"}, {"text_idx": "#000001", "text": "Mo\u0303ju rahastamine ja toetavad ressursid"}, {"text_idx": "#000002", "text": "Sotsiaalse innovatsiooni olemus ja mo\u0303ju u\u0308hiskonnale"}, {"text_idx": "#000003", "text": "Sotsiaalset innovatsiooni (SI) ka\u0308ivitavad u\u0308hiskondlikud va\u0308ljakutsed ja probleemid, millele otsitakse ja luuakse leevendusi la\u0308bi koosloome. Koosloome on erinevate teemaga seotud huvipoolte partnerlus, kus ko\u0303igil on lahenduseni jo\u0303udmisel ja selle elluviimisel oma huvi ja roll. Sotsiaalse innovatsiooni edendamine aitab kaasa positiivsete muutuste loomisele u\u0308hiskonnas."}, {"text_idx": "#000004", "text": "Erinevate vaatenurkade ja huvide aktiivne osalemine ja vastastikune o\u0303ppimine probleemi mo\u0303testamisel, lahenduse disainimisel, elluviimisel ja hindamisel ta\u0308iendab vo\u0303i kujundab u\u0308mber mo\u0303tteviisi, kasvatab ja arendab usalduslikke suhteid ehk sotsiaalset kapitali."}, {"text_idx": "#000005", "text": "SI keskendub inimeste ja keskkonna heaolule, sa\u0308a\u0308stvale arengule ning kestlikkusele. Et seda saavutada, on uuenduste loomisel oluline po\u0308o\u0308rata ta\u0308helepanu mitte u\u0308ksnes sellele, \u201cmida tehakse\u201d, vaid \u201ckuidas tehakse\u201d. Sotsiaalsete innovatsioonide ka\u0308ivitamine ja arendamine ise omab u\u0308hiskondlikku va\u0308a\u0308rtust, sest aitab la\u0308bi koosloome protsessi vo\u0303imestada osapooli, kes on ja\u0308a\u0308nud u\u0308hel vo\u0303i teisel moel u\u0308hiskondlike va\u0308ljakutsete hammasrataste vahele vo\u0303i on nendest oluliselt mo\u0303jutatud. Mitmed u\u0308hiskondlikud va\u0308ljakutsed tulenevad nurjatutest probleemidest (wicked problems) \u2013 neid probleeme on keeruline ta\u0308pselt ma\u0308a\u0308ratleda, misto\u0303ttu pole neil ka selget lahendust; need probleemid on pidevas muutumises ja pole u\u0308hte kindlat omanikku, vaid selle asemel palju erinevaid osapooli, keda probleem mo\u0303jutab."}, {"text_idx": "#000006", "text": "Seeto\u0303ttu eeldab SI va\u0308ga head gruppide- ja organisatsioonide vahelist usalduslikku partnerlust, mis toetub u\u0308hiselt so\u0303nastatud missioonile."}, {"text_idx": "#000007", "text": "Taoline suurenenud \u201cno\u0303udlikkus\u201d suhetele mo\u0303jutab omakorda oluliselt nii formaalseid kui mitteformaalseid struktuure. Sotsiaalse innovatsiooni algatused mo\u0303jutavad uute sotsiaalsete suhete struktuuride ning institutsionaalsete tavade ja normide tekkimist."}, {"text_idx": "#000008", "text": "Tehnoloogilisel innovatsioonil on SI-s oluline roll \u2013 see vo\u0303ib aidata kiirendada positiivset u\u0308hiskondlikku mo\u0303ju ja to\u0303hustada protsesse. Tehnoloogiline innovatsioon on SI-s vahend u\u0308hiskondliku muutuse loomiseks, mitte eesma\u0308rk omaette."}, {"text_idx": "#000009", "text": "Sotsiaalse innovatsiooni mo\u0303istmine ja rakendamine aitab:"}, {"text_idx": "#000010", "text": "panustada sa\u0308a\u0308stvasse ja ja\u0308tkusuutlikusse arengusse ning kasutada ressursse paremini ja to\u0303husamalt;\nsuurendada kogukondade ettevo\u0303tlikkust ja iseorganiseerumist;\nedendada sektorite vahelist teadmiste, oskuste kasvatamist ja koosloomet;\nanda rikkalikumat arusaama majanduskasvu u\u0308hiskondlikest mo\u0303judest;\nu\u0308mber mo\u0303testada avalikku hu\u0308ve ja selle loomet jne."}]